Nukleozóm

Nukleozóm je globulárna častica, ktorá je súčasťou chromozómu (chromatínu). Každý nukleozóm je oktamér (guľatý útvar zložený z 8 molekúl histónov, po dva históny typov H2A, H2B, H3 a H4), ktorý je raz až 2,5-krát obmotaný ľavotočivým vláknom DNA. Susedné nukleozómy sú oddelené histónom typu H1, ktorý umožňuje vznik vyšších štruktúr DNA (solenoidová štruktúra). Na jeden oktamér pripadá asi 200 pb (párov báz), pričom na oktamér sa ich viaže 150 a na histón H1 ďalších 50.

Kategória:Bunkové jadro